open-index/open-wikipedia-markdown huggingface dataset:
Kottabos

**Kottabos** (gresk κότταβος) var et ferdighetsspill som var populært under greske symposier og i badehus i antikken, spesielt i 5. og 4. århundre f.Kr.

Spillet består i hovedsak av at man kaster en liten mengde vin fra en kylix mot et mål. Dette krever betydelig fingerferdighet, og det å være flink i kottabos ble regnet som like gjevt som å være god i en idrett som spydkast. Det var et svært populært spill, og på Sicilia, og muligens også andre steder, reiste man spesielle bygninger der deltagerne kunne sitte i sirkel rundt målet. Som med mange andre spill der både dyktighet og en viss porsjon flaks spiller inn, ble den enkeltes resultat i kottabos ofte sett som et tegn på hvordan det ville gå med personen fremover – spesielt i tilknytning til kjærlighetslivet. Det var ikke uvanlig med en premie eller veddemål i forbindelse med spillet.

Det ser ut til at kottabos først ble spilt på Sicilia, men det spredde seg raskt gjennom Hellas fra Thessalia til Rhodos. I Athen var det svært populært og ikke minst moteriktig i klassisk tid. De fleste store greske forfattere fra denne perioden nevner kottabos i sine skuespill, og man finner også mange avbildninger på vaser. I romersk tid hadde spillet dødd ut, og i den latinske litteraturen nevnes det knapt.

## Regler

Målet er å kaste den siste resten av vin i en kylix på en slik måte at den treffer et mål uten å ha brutt opp underveis. Målet var gjerne et bronsestativ med en liten statuett som holdt en skive, kalt *plastinx*. Midt på stativet var det en større skive, kalt *manes*. Et perfekt kast slo av plastinx slik at den falt ned på manes og lagde en lyd som en gong. Både vinslumpen og lyden ble kalt latax (λάταξ). Den som kastet skulle ligge slik man normalt lå til bords under et symposion, og bare høyre arm kunne brukes.

Det finnes flere variasjoner av spillet, med andre måltavler. De vanligste var en variant hvor man lot små skåler flyte i et basseng; spillerne skulle så kaste vin i skålene så de sank, og en variant hvor man brukte et mer avansert bronsestativ med flere elementer. Dette kunne brukes på flere forskjellige måter, men bruken er noe uklar da varianten hadde gått av moten på det tidspunkt hvor man begynner å få skriftlige kilder.

## Litteratur
* Sartoris, C.: *Das Kottabos-Spiel der alten Griechen*. 1893. 
* Higgins, A.: “Recent Discoveries of the Apparatus used in playing the Game of Kottabos.” *Archaeologia*, li. 1888.
* Daremberg and Saglios: “Kottabos.” *Dictionnaire des antiquités* 
* de Fouquières, L. Becq: *Les Jeux des anciens*. 1873. 
* Helbig, Wolfgang: *Mittheilungen des Deutschen Archäologischen Instituts*. Römische Abtheilung i. 1886.
Eiavatntunnelen

**Eiavatntunnelen** er en veitunnel på fylkesvei 613 i Sørfold kommune i Nordland. Tunnelen er 433 meter lang og ligger ved Eiavatnet mellom Bonåsjøen og Sildhopen.

I Eiavatntunnelen har det siden 2005 vært forsøk med lys som slås på når biler kjører inn i tunnelen, eller fotgjengere eller syklister kommer inn i tunnelen. Lyset står på i 5 minutter, og er avslått når tunnelen er tom for trafikk.

## Se også
*Veitunneler i Norge

## Referanser


## Eksterne lenker
* Sørsiden av tunnelen på Google StreetView.
* Nordsiden av tunnelen på Google StreetView.
Studentradioen i Bergen

**Studentradioen i Bergen** (**SRIB**) er Bergens eldste lokalradio, og hadde sendestart i 1982. Tidligere år, fra midten av 1960-tallet, var det sendinger i tilknytning til studenterukene. 

SRIB er en del av Studentradioene i Norge (SIN) og har rundt 180 frivillige medarbeidere. Organisasjonen har to deltids- og en fulltidsansatt, henholdsvis daglig leder, teknisk sjef og ansvarlig redaktør, som ansettes av styret. For perioden 1. juli 2024 – 30. juni 2025 er Agathe Solsvik ansatt som daglig leder. Kanalen er ikke-kommersiell, og mottar støtte fra Velferdstinget Vest. 

SRIB er delt inn i syv redaksjoner, henholdsvis kulturredaksjonen, nyhet- & samfunnsredaksjonen, musikkredaksjonen, humor- & underholdningsredaksjonen, aktualitetsredaksjonen og nettredaksjonen. Fra og med september 2017 har SRIB ikke lenger underkonsesjonærer, og er en 24/7-radio. 

På grunn av manglende inntekter som følge av at underkonsesjonærene ikke lenger kjøper sendetid av SRIB, måtte kanalen skru av to av sine tre FM-sendere fra og med 1. januar 2019. Den 5. februar 2019 ble SRIB tilgjengelig på DAB i Hordaland.

Kjente personer som har vært medlem av SRIB inkluderer blant annet Karl Ove Knausgård, Tore Renberg, Arill Riise, Christian Mikkelsen og Desta Marie Beeder.

## Verv i Studentradioen i Bergen
De syv redaktørvervene velges for ettårsperioder hver mai. Valgene foregår på Studentradioens årlige generalforsamling, hvor alle medlemmer har stemmerett. Siste generalforsamling fant sted den 8. mai 2024, og valgte følgende personer til de syv vervene for skoleåret 2024/25. 

## Liste over ansvarlige redaktører

Stillingen som ansvarlig redaktør i SRIB er et ettårig, lønnet verv som står på valg under den årlige generalforsamlingen.

## Referanser


## Eksterne lenker
* SRIB nettsider
Kokospalme

**Kokospalme** (*Cocos nucifera*) er et palmetre i Arecaceae (palmefamilien). Det er den eneste arten i slekten *Cocos*. Navnet Cocos kommer fra portugisisk *coco*, som er navnet på en ape.

## Treet
Palmen kan bli opptil 30 meter høy. Stammen, som kan bli 25 – 30&nbsp;cm. i diameter, er uten grener. I toppen er det en samling på opptil 6m. lange fjærformede blader. Røttene er meget kraftige, og kan trenge 5 m. ned i jorden. Både palmen, blomstene og frukten (kokosnøtten) blir anvendt til mange formål. Kokospalmen krever tilførsel av klor og natrium (koksalt) og kan vannes med havvann.

## Utbredelse
Kokospalmen finnes i hele verden i kystnære tropiske strøk.

## Blomster og frukter
De grenede blomsterstandene sitter mellom bladene. På den øvre del sitter flere tusen hannblomster som faller av etter blomstring, og kan dekke bakken under treet, og på den nedre del, vesentlig inntil stammen, sitter 20-40 hunnblomster. Frukten kalles kokosnøtt, og kan veie opptil 3 kilo. Blomstring og modning av fruktene skjer hele året.

## Anvendelse
Palmen er svært anvendelig til mange formål:
* Stammen brukes som tømmer til matrialer. 
* Bladene brukes bl.a. til taktekking. 
* Av blomstene utvinnes søt nektar som brukes til palmevin og palmesukker. 
* Palmevin lages også av treets sevje. 
* Av den opptil 5&nbsp;cm. tykke fibermassen som omgir kokosnøtten blir det laget matter, børster og tauverk. 
* Nøtteskallet brukes til skåler og kunstverk av ulike slag. 
* Fruktkjøttet er meget næringsrikt og kan spises direkte, eller tørkes og knuses til kopra, og brukes til matlaging (kokosmasse). Av kokosmassen blir det utvunnet kokosolje, som igjen er en viktig ingrediens i margarin, såpe, shampoo og ulike salver og kremer.
* Fruktvæsken er farveløs og søt på umoden frukt, og er en velsmakende drikke. På moden frukt er væsken melkehvit med en noe strammere smak og kalles for kokosmelk.
* Av både fruktkjøtt og fruktvæske lages brennevin (arrak).

## Se også
* Kokosnøtt
* Kokosolje
* Kopra
* Klin kokos

## Eksterne lenker
*
Hå gamle prestegard

**Hå gamle prestegard** er et galleri for samtidskunst og for lokal kulturhistorie i vernede historiske bygninger. Stedet ble åpnet som kunst- og kultursenter i 1983 og er eid av Hå kommune. Stedet er plassert i et særpreget jærsk kulturlandskap med strand av rullesteiner. Den ligger i Hå kommune på Jæren og med jærkysten og Nordsjøen som nærmeste nabo.

Virksomheten er preget av samarbeid med kunstnere, forfattere og musikere, og ikke minst med andre institusjoner. Hå gamle prestegard har også et eget vennelag. 

Hå gamle prestegard viser utstillinger av norske og internasjonale samtidskunstnere. Aktiviteten er lagt opp som et kulturelt møtested i et spesielt landskap. Egenproduserte kulturhistoriske utstillinger gjenspeiler de historiske epokene knyttet til stedet og samfunnsaktuelle tema.   

Hå gamle prestegård var tidlig ute med faglige stillinger som kunne være med og gi svar på spørsmål som handler om «hvem er vi?». Virksomheten framhever stedets karakter og er med på å underbygge jærsk mentalitet. Helt fra starten har Hå gamle prestegard hatt blikket rettet ut mot verden og trukket kunstneriske uttrykk og aktuelle samfunnstema til stedet.

## Prestegardshistorie
Prestegarden er fra 1637 eller eldre. Det gamle hovedhuset på Hå gamle prestegard er fra 1787 og ble fredet i 1920. Vedtaket om freding ble opphevet i 1946. Huset var i privat eie fra 1921. I juli 1977 ga Hå kommune tillatelse til nytt våningshus, og deretter tok grunnarbeidene til. Det var da mange som våknet og mente at den gamle prestegården måtte reddes. Hå kommune kjøpte eiendommen i 1977.

I desember 1978 engasjerte kommunen arkitekten Per Line som ansvarlig for restaureringsarbeidet, mens stedet fikk det offisielle navnet «Hå gamle prestegard».

Restaureringsarbeidet tok til i 1979. De første utstillingene ble arrangert i 1983. Eva Watne ble tilsatt som daglig leder ved Hå gamle prestegard i 1988. Senere har stedet utviklet seg på flere felt og har i dag i dag 10,5 årsverk fordelt på 22 ansatte.

## Dagens drift
To driftsbygninger er i dag utstillingslokale. I hovedhuset er det kafedrift. Stedet har og en fast arkeologisk utstilling med fornminne fra området omkring prestegården. Der finner man rester etter bosetninger fra steinalderen (8200 år gammel) og gravfelt fra folkevandringstid, Håfeltet, fra ca. 200 – 800 e.Kr.

Obrestad fyr sto før på prestegårdens grunn. Fyret er fra 1873 og ble automatisert i 1991. I 2005 ble fyret kjøpt av Hå kommune og driften lagt til Hå gamle prestegard. Fyret har i dag fyrmuseum, utstillinger og utleie av tre boenheter til besøkende hele året. Obrestad fyr ble fredet etter Kulturminneloven i år 2000.

Hå gamle prestegard er også kjent for sine foredrag om aktuelle tema innen kunst, litteratur og historie. Foredragsholdere er eksperter fra både inn- og utland.

## Bilder

Fil:Jaerhuser.jpg|Jærhuset
Fil:Gamle loa.jpg|Den gamle løa
Fil:Hågravfelt.png|alt=|LIDAR bild jernalder gravfelt


## Litteratur
* 
* Jan Bjarne Bø og Marie Smith-Solbakenn: *Hå kulturhistorie 4.*

## Eksterne lenker
* 
* kulturnett.no om Hå gamle prestegard
*
Sócrates

**Sócrates Brasileiro Sampaio de Souza Vieira de Oliveira** (1954–2011), best kjent som bare **Sócrates**, var en brasiliansk fotballspiller. Han var kjent for den majestetiske spillestilen på banen, og det politiske engasjementet utenfor fotballarenaen.

Totalt spilte Sócrates 302 kamper for Corinthians, i perioden fra 1978 til 1984, og scoret 116 mål. På banen ble han mest kjent for frekke hælspark, fantastisk spilleforståelse og teknikk. Han var en naturlig lederskikkelse, og var i store deler av den aktive karrièren kaptein for både klubb- og landslag.

Etter å ha spilt mange sesonger hjemme i Brasil for Corinthians, flyttet han utenlands i 1984. Italia, nærmere bestemt Firenze og klubben Fiorentina ble hans neste klubb.

Etter kun en sesong utenlands flyttet han hjem igjen til Brasil, til kameraten Zicos klubb Flamengo. Siste stoppested i karrièren, etter tre sesonger i Flamengo ble Pelés gamle klubb Santos.

Totalt spilte han 60 landskamper, og scoret 22 mål for Brasil. Sócrates døde 4. desember 2011 etter kort tids sykdom som følge av matforgiftning og langvarig alkoholmisbruk.

## Referanser


## Eksterne lenker
* 
* 
* 
*  Ukas legende: Sócrates
Conodonter

* Euconodonta
* Paraconodonta
* Protoconodonta

**Conodonter** er en utdødd type små ormeliknende dyr med en serie karakteristiske kjegleformede eller noen få store takkete munnelementer av hydroksylapatitt, det samme mineralet som utgjør hovedtyngden av tenner hos virveldyr (conodont betyr kjegleformet tann). Disse dyrene var vanlige i de geologiske periodene fra ordovicium til trias.

Selve tennene var kjent lenge før man viste hva slags dyr conodonter virkelig var, og tennene er såpass vanlige mikrofossiler at de ofte brukes i stratigrafi for å fastslå alder på sedimentære bergarter.

## Systematikk
Funn av fossile bløtdeler har avslørt at de mystiske fossilene har vært del av et kjeveapparat, sannsynligvis fra et ryggstrengdyr, og muligens et primitive virveldyr. En vanlig plassering av conodontene er son en egen klasse av virveldyr, basert på at de har en ryggstreng, V-formede myotomer og (antagelig) øyne. Det er på den annen side ikke nødvendigvis sikkert at kjeveapparatet er homolog med virveldyrenes tenner. De ser ut til å ha vært dekket av hud, og kan ha vært et fangstapparat for partikler slik man finner hos lansettfisk.

Forholdet mellom de forskjellige conodontene er heller ikke avklart. Protoconodonta betår stort sett av løse tann-likende elementer, mens Paraconodonta og Euconodonta består av mer velutviklede kjeveapparater, men med forskjellige antall og form på elementene. Alle fossiler av hele dyret med bløtmateriale er av Euconodonter. Det finnes flere tolkninger av forholdet mellom disse gruppene, men den vanligste er at Protoconodontene har gitt opphav til både Paraconodonta og Euconodonta, eller at Protoconodnta har gitt opphav til Paraconodonta som igjen har gitt opphav til Euconodonta. Det er imidlertid ikke sikkert at disse gruppene er noen naturlig enhet, for eksempel kan Protoconodonta var fossiler av en forløper for pilormer, og derved ikke være i slekt med de øvrige conodontene.

## Referanser


## Eksterne lenker
*
Fylkesvei 7756

**Fylkesvei 7756** (**Fv7756**) går mellom Grøtavær på Grytøya og Bjørnrå i Harstad kommune i Troms. Veien er 15,4&nbsp;km lang.

Toppentunnelen ble åpnet den 12. juli 1996, og ga bygdene Alvestad og Grøtavær veiforbindelse til Bjørnrå. Samtidig ble fergestrekningen mellom Alvestad på Grytøya og Stornes på Hinnøya nedlagt. Mellom Alvestad og Dale ble veien stengt på grunn av ras og rasfare i flere perioder hvert år. Når veien var stengt, gikk ferga mellom Stornes og Bjørnrå ekstraturer til Alvestad. Liantunnelen mellom Alvestad og Dale ble åpnet i høsten 2010, til erstatning for den rasfarlige veistrekningen.

## Kommuner og knutepunkter

 
 

## Referanser

## Eksterne lenker
* Vegvesenets vegkart 
*
Keith Pyott

**Keith Pyott** (1902–1968) var en engelsk skuespiller.

Han gikk fra å spille i teater til å spille i mange forskjellige dramaserier i fjernsynets ungdom. Han spilte i blant annet *[[The Prisoner]]*, *[[Out of the Unknown]]*, *[[The Avengers (TV-serie)|The Avengers]]* og *[[Doctor Who]]*-historien *[[The Aztecs]]*.

Han spilte også i over 20 spillefilmer.

## Referanser


## Eksterne lenker
*
Ski-VM 1984

**Ski-VM 1984** i hopp lagkonkurranse og kombinert lagkonkurranse ble arrangert henholdsvis i Engelberg i Sveits og i Rovaniemi i Finland. Det ble arrangert verdensmesterskap i disse øvelsene, fordi de ikke var en del av Vinter-OL 1984 i Sarajevo.

## Kombinert
17. mars 1984
} || 1189,46
|  || 1186,32
|  || 1183,54
|}
Sted: Rovaniemi, Finland

## Skihopping
26. februar 1984

Sted: Engelberg, Sveits

## Medaljestatistikk
### Nasjoner

## Eksterne lenker
* Kombinertresultater fra Rovaniemi, Finland

## Kilder
* 1984 World Championships  hos skisport365.com
Margareten

**Margareten** er det femte av Wiens 23 distrikter. 

Distriktet Margareten ble dannet av sju tidligere selvstendige forsteder:
* Hundsturm
* Hungelbrunn
* Laurenzergrund
* Margareten
* Matzleinsdorf
* Nikolsdorf
* Reinprechtsdorf

Forstaden **Margareten** utviklet seg fra en eiendom med samme navn, som senere ble ombygd til et slott. Dette slottet ble ødelagt under de to tyrkiske beleiringene av Wien, men ble gjenoppbygd begge gangene. Like ved lå forstaden **Nikolsdorf**, som systematisk ble utbygd i perioden 1555&ndash;68, og er navngitt etter St. Nikolai. Forstaden **Matzleinsdorf** oppstod i 1130, og er en av de eldste kjente forstedene i Wien. Dette området var eid av den gamle østerrikske adelsslekten Babenberger. 

Navnet på forstaden **Laurenzergrund** kommer fra et område i Matzleindorf med elvefaret Laurenzer. Etter at nonneklosteret her ble lagt ned av Keiser Joseph II ble forstaden en selvstendig by. 

**Reinprechtsdorf** var en landsby i middelalderen, men var fraflyttet en periode, og fungerte kun som et kartpunkt. I 1730 begynte det igjen å bygges boliger her. I nærheten ble det bygd en jakthytte, og fra denne fikk forstaden **Hundstorm** sitt navn. Jakthytten ble senere revet og erstattet med et fort, som ble revet i 1885. 

Disse seks områdene, sammen med flere andre, ble 5. mars 1850 slått sammen til Wiens fjerde distrikt, Wieden. Etter en lang debatt over de ulike sosiale kår innbyggerne hadde, ble det i 1861 besluttet å skille ut det femte distriktet. I 1873 mistet dette distriktet sin sørligste del til det tiende distriktet, Favoriten. Siden dette har det tidligere landlige området blitt et tett befolket bysamfunn, med mange arbeidere og store boligblokker. 

Distriktet hadde pr 2004 51.434 innbyggere fordelt på 2,01 km². 

## Referanser


## Eksterne lenker
* Offisiell hjemmeside (tysk)
Finsbury

**Finsbury** er et område i distriktet Islington i sentrale London, like nord for City. Det ligger øst og nord for Clerkenwell, vest for St Luke's, og sør for Islington og City Road. Eiendommen Finsbury Estate ligger i den vestlige delen av distriktet. Området må ikke forveksles med Finsbury Park, et offentlig grøntområde i underkant av 5 km nord som også har gitt sitt navn til det omliggende boligområdet.

## Etymologi
Stedsnavnet er første gang dokumentert i 1231 som nedtegnet som Vinisbir (første bokstav uttales som «f»), og har således betydningen gården til en mann ved navn Finn, «Finns gård». En annen forklaring er at det kom fra *fen* («våtmark»).

## Historie
Fram til 1600-tallet var Finsbury et myrete område som tilhørte St Paul's Cathedral. I forbindelse med anlegget av vannforsyningskanalen New River i 1613 – som ble ført fram til New River Head i Finsbury – ble området opparbeidd for boligbygging. Det meste av Finsbury ble bebygd med boliger av en meget enkel standard; bare omkring Pentonville Road kom det opp hus for middelklassen. Finsbury ble et utprega arbeiderstrøk, og har i lange perioder vært et av de mest arbeiderpartidominerte og radikale områdene i London.

Finsbury var egen kommune fra 1900 fram til 1965, da det ble en del av Islington. Finsbury ser ut til å gå stadig mer ut av bruk som bydelsnavn, til fordel for Clerkenwell og St Luke's, men det finnes eksempelvis i lokalavisa *Clerkenwell & Finsbury Advertiser*.

Det kjente operaselskapet Sadler's Wells ligger i Finsbury.

Det finnes også et Finsbury Park et stykke lengre nord i London. Navnelikheten henger sammen med at begge stedene en gang hørte til samme administrative enhet (division) i grevskapet Middlesex.

## Bilder

Fil:Finsbury Town hall1.jpg|Finsbury Town Hall, rådhuset
Fil:Lubetkin Finsbury Health Centre.jpg|Finsburys helsesenter, designet av Berthold Lubetkin
Fil:"Through Trial To Triumph", Finsbury War Memorial - geograph.org.uk - 1251842.jpg|Finsbury krigsminnemonument
Fil:Finsbury Bank for Savings.jpg|Finsbury Bank for Savings


## Referanser


## Eksterne lenker
* «Finsbury», Encyclopædia Britannica (11. utg.), 1911.
Nosodendridae

* *[[Nosodendron]]*
* *[[Nosoglobulus]]*

**Nosodendridae** er en liten familie av biller. De ligner mye på pillebiller (Byrrhidae) og ble tidligere regnet som nære slektninger av disse, men dette er trolig ikke korrekt. Én art er funnet i Sverige og Danmark, men ikke i Norge.

## Utseende
Små til middelsstore (2,7–5,5&nbsp;mm), ovale, brede biller. Antenner og bein er korte og kan foldes helt inn i furer på undersiden av dyret. Oversiden er hvelvet.

**Hodet** er bredt med små, flate fasettøyne. Overleppen er trukket ut til en kort snute. Antennene er korte, 11-leddete, det tredje leddet er noe forlenget. De tre ytterste leddene danner en kraftig kølle, den åttende leddet er ganske kort. **Brystskjoldet** (pronotum) er ganske kort og bredt, ved roten så bredt som dekkvingene over skuldrene. **Dekkvingene** er gjerne bredest litt bak skuldrene, med tydelige punktstriper. Den europeiske arten, *Nosodendron fasciculare*, er lett å kjenne på at dekkvingene har mange rekkevis ordnede tufser av gullige hår. **Beina** er korte og kraftige, lår og legger er flate og brede. Føttene er ganske korte og tynne, fem-leddete. Leggene (*tibiae*) har fine tenner på utsiden.

## Levevis
Nosodendridene er skogsinsekter. De voksne billene kan finnes, ofte tallrikt, på blomster eller ved utflytende sevje på gamle løvtrær. Larvene lever under barken på døde trær, der de voksne også kan finnes.

## Systematisk inndeling

Slekten *Orphilus* blir av og til regnet til Nosodendridae, men oftere til underfamilien Orphilinae i familien klannere (Dermestidae).

* Ordenen biller, Coleoptera
** Underordenen Polyphaga
*** Overfamilien Bore- og hettebiller,Bostrichoidea
**** Familien **Nosodondridae** – ca. 30 arter
***** Slekten †*[[Basinosa]]* Tihelka, Huang & Cai, 2020 – én fossil art 
***** Slekten *[[Nosodendron]]* Latreille, 1804 – ca. 70 arter, blant andre:
****** *Nosodendron fasciculare* (Olivier, 1790) – det meste av Europa nord til Danmark og Sør-Sverige
****** *Nosodendron californicum* Horn, 1874 – Nord-Amerika
****** *Nosodendron unicolor* Say, 1824 – Nord-Amerika
***** Slekten *[[Nosoglobulus]]* Háva, 2003 – to arter
***** Slekten *[[Nosotetocus]]* Scudder, 1892 – tre fossile arter, nå flyttet til Byrrhidae

## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. 344 sider. 

## Eksterne lenker
* 
* ''Nosodendron fasciculare'', tegning av John Curtis (1829)
St Luke’s

**St Luke's** er et tidligere verdslig sogn i distriktet Islington i sentrale London, omtrentlig avgrenset av gatene Goswell Road og City Road, mellom undergrunnsstasjonene Barbican og Old Street. Det ligger rett nord for City of London. Det har sitt navn fra den nå nedlagte kirken St Luke's ved Old Street vest for undergrunnsstasjonen. Kirken ble bygd i  1733, og området hadde tidligere et stort frikirkelig innslag; her bodde eksempelvis reformatoren John Wesley. Befolkninga i St Luke har tradisjonelt tilhørt arbeiderklassen.

## Historie
Etter at myrene her ble drenert på 1500-tallet ble det bygd et sykehus for pestofre, som sto fram til 1736. I sør ble Greycoat veldedighetsskole grunnlagt ved gaten Golden Lane i 1698. Den ble omdøpt til St Luke’s i 1732 og flyttet til Old Street i 1870. Etter en brann i 1881 ble skolen flyttet til Radnor Street, hvor den fortsatt er.

Det verdslige og kirkelige sognet St Luke's ble opprettet ved byggingen av kirken i 1733 fra deler av det eksisterende sognet St Giles Cripplegate utenfor City of London.

Mentalsykehuset St Lukes Hospital ble grunnlagt i 1751. Det ble seinere overtatt av Bank of England, som hadde sitt seddeltrykkeri her. Bygningene ble ødelagt under blitzen i 1940.

Administrativt tilhørte Finsbury grevskapet Middlesex fram til 1889, da det ble en del av County of London. Fra 1899 var St Luke's en del av kommunen Finsbury, til denne i 1965 ble slått sammen med Islington.

## Referanser


## Eksterne lenker
* Whitecross Street
* St Luke's Parochial Trust
* Islington Museum and Local History Centre
John Ringham

**John Ringham** (født 10. februar 1928 i Cheltenham i Gloucestershire i England, død 20. oktober 2008) er en skuespiller som har spilt over 100 forskjellige roller på TV.

Han er kanskje mest husket for å ha spilt Norman Warrender i komiserien *Just Good Friends* i 1980-årene. Han har også hatt flere roller i seriene *[[Z-Cars]]*, *[[Softly, Softly]]* og *[[Barlow At Large]]*.

Ringham har også spilt i TV-seriene *[[Flambards]]*, *[[Poldark (TV-serie 1975)|Poldark]]*, *War and Peace*, *[[Dad's Army]]*, *[[Birds of a Feather]]*, *[[The Bill]]*, *[[Taggart]]*, *[[Bergerac (TV-serie)|Bergerac]]*, *[[Javel, herr statsråd|Yes Minister]]*, *[[The Tripods]]*, *[[Juliet Bravo]]*, *[[Minder]]*, *[[All Creatures Great and Small]]*, *[[Dixon of Dock Green]]*, *[[Are You Being Served? (TV-serie)|Are You Being Served?]]*, *[[Catweazle]]*, *[[Up Pompeii]]*, *[[The Avengers (TV-serie)|The Avengers]]* og *[[The Piglet Files]]*.

Blant fans av *[[Doctor Who]]* er han godt husket som den bloodtørstige presten Tlotoxl i historien *[[The Aztecs]]* (1964), hvor han spilte sammen med Walter Randall, Keith Pyott, Ian Cullen og de faste skuespillerne ledet av William Hartnell som Doktoren. Han ble intervjuet for DVD-utgivelsen av historien i 2002 sammen med Randall og Cullen og de roste regissøren John Crockett for hans arbeid på historien. Ringham spilte senere også i historiene *[[The Smugglers]]* (1966) og *[[Colony in Space]]* (1971).

## Referanser


## Eksterne lenker
*
Liste over verdens mestselgende album

**Verdens mestselgende album** kan ikke bli listet offisielt, siden det ikke er noen som egentlig teller globale salg. Albumene er ordnet i sorterbar tabell.

: 

## Referanser
Peel

**Peel** kan vise til:

## Geografisk
* Peelregionen i Vest-Australia
* Peel (Belgia)
* Regional Municipality of Peel, Ontario i  Canada
* Peel (Montreal Metro), en metrostasjon i Montreal, Canada
* Peel (Man)
* Peel (Nederland)
* Peel Castle, festning på øya Man

## Mennesker
* Emma Peel, ikon fra sekstiårene fra TV-serien *[[The Avengers (TV-serie)|The Avengers]]*
* Thomas Peel, en av de første bosetterne i vestlige Australia
* Robert Peel, britisk statsminister på begynnelsen av 1800-tallet

## Annet
* Peel (bilmerke)
Wilfried Pallhuber

**Wilfried** *«Willi the Kid»* **Pallhuber** (født 4. august 1967 i Antholz) er en italiensk skiskytter. Under OL 2006 i Torino deltok han i sitt femte OL.

## Meritter
* VM 1990 i Kontiolax: gull på stafett
* VM 1991 i Lahtis: gull på lagøvelsen
* VM 1993 i Borovets: gull på stafett, sammen med Johann Passler, Pieralberto Carrara og Andreas Zingerle
* VM 1994 i Canmore: gull på lagøvelsen
* VM 1997 i Osrblie: gull på 10&nbsp;km

## Referanser


## Eksterne lenker
* 
* Om Wilfried Pallhuber på Biathlonworld
René Cattarinussi

**René Cattarinussi** (født 12. april 1972 i Tolmezzo) er en tidligere italiensk skiskytter.

Under VM 1996 i Ruhpolding tok han bronse på sprintdistansen. Året etter, under VM 1997 i Osrblie tok han sølv på sprinten og bronse på stafetten. Han har også en bronse- og en sølvmedalje på sprintdistansen, fra 2000 og 2001.

Han la opp som skiskytter i 2003.

## Referanser


## Eksterne lenker
*
Kyo

**Kyo** (京; født 16. februar 1976 i Kyoto) er musiker, poet og sanger-låtskriver, kjent som vokalisten i den japanske metallgruppa Dir en grey. Han var med i gruppa siden 1997 og var tidligere i La:Sadie's.

## Referanser


## Eksterne lenker
* 
*
Wattmeter

**Wattmeter** er et instrument til måling av elektrisk effekt. Tidliger da T3-tariffen («overforbrukstariff») var mer i bruk, var det vanlig å ha et «kjøkkenwattmeter» som viste øyeblikksuttaket av effekt. Dette wattmeteret hadde en viser som kunne stilles slik at en umiddelbart kunne se om en trakk så mye at overforbrukstariffen slo inn. Da var det på tide å skru ned varmvannsberederen til middagen var ferdig.

Wattmeter må ikke forveksles med kWh-telleren i sikringsskapet. Denne telleren summerer den elektriske energien som er levert til anlegget. Med T3-tariff hadde denne to telleverk: ett for totalforbruk og ett for den del av forbruket som hadde vært overforbruk, dvs forbruk når effektuttaket var høyere en avtalt abonnementseffekt.

En av medoppfinnerne til måleapparatet var ungareren Ottó Bláthy

## Se også
*Watt
*M-Bus, europeisk standard for fjernavlesning av forbruk
Jake Roberts

**Aurelian Jake Smith jr.** (født 30. mai 1955), best kjent som **Jake «The Snake» Roberts**, er en amerikansk sporadisk fribryter. Han er kjent for sitt artistnavn grunnet sin fysikk, men også på grunn av sin medbragte pytonslange i ringen.

## Karriere
Roberts var en del av World Wrestling Federation (nå World Wrestling Entertainment) på store deler av 80- og 90-tallet der han deltok i deres store show som for eksempel *[[WrestleMania]]*, *[[SummerSlam]]* og *[[Royal Rumble]]*. Roberts hadde såkalte feider («feuds») med de største navnene i wrestlingen på denne tiden som for eksempel Hulk Hogan, Undertaker, Rick Rude, «Macho Man» Randy Savage og Ultimate Warrior.

## Annet
* Roberts er kjent for sin mørke personlighet noe som kom godt frem i intervjuer, både på og utenfor TV-skjermen.
* Roberts har, tross enorm popularitet og mange år i wrestlingringen bak seg, aldri holdt en stor tittel i noe wrestlingforbund.
* Roberts har slitt med alkohol- og narkotikaproblemer i de siste årene, men gjør sporadiske opptredener for de store wrestlingforbundene WWE og TNA.
* Roberts var på slutten av 2012 i ferd med å gå til grunne på grunn av sitt alkohol og dop-misbruk. Diamond Dallas Page fikk da Roberts til å flytte inn til seg for å gjøre et forsøk på å få han på rett kjøl. 18 måneder senere ble Jake Roberts innlemmet i WWEs Hall of Fame, edru og i bedre form enn på mange år. Disse 18 månedene ble til Pages film *The Ressurection of Jake The Snake* som kom i 2015.

## Referanser


## Eksterne lenker
* 
* 
*
J-rock

**J-rock** er en rocksjanger og står for «japansk rock», og er populært i Japan (hvor den i mange tilfeller faller sammen med popmusikk under betegnelsen «J-pop»). J-rock har de siste årene hatt en økende popularitet i Europa og USA, blant annet på grunn av at flere og flere band legger sine turneer til disse kontinentene.

## Se også
*Visual kei
*Liste over japanske rockeband
Antoine Sibierski

**Antoine Sibierski** (født 1974) er en fransk tidligere fotballspiller som spilte for blant annet Manchester City og Newcastle United.

Han startet karrieren i Lille, hvor han steg i gradene og spilte fire sesonger for førstelaget før han senere spilte for Auxerre og Nantes. Men det var i Lens han opplevde mest suksess. Han kom til klubben i 2000 og vant den franske cupen samme år. I løpet av sine tre år i klubben ble han også kaptein.

Etter å ha blitt linket til Tottenham Hotspur tidlig på sommeren i 2003, flyttet han til Manchester City, hvor han scoret i debuten. Men ankomstene til Steve McManaman og Claudio Reyna økte presset på Sibierski.

Han ble ofte byttet inn i løpet av den sesongen. Faktisk spilte han bare 18 av 33 kamper fra start. Likevel maktet han å score syv mål.

I 2005/06-sesongen kjempet han for en ny kontrakt med klubben. Tidlig i sesongen fikk han spille som en følge av en skade på Andy Cole, men han var raskt tilbake på benken igjen. Likevel fikk Sibierski en ny kontrakt, som skulle vare til sommeren 2007.

Til tross for den nye kontrakten ble han linket tilbake til Lens, for den anerkjente midtbanespilleren Olivier Thomert i en £2 millionsavtale. I stedet kom Newcastle United på banen, og hentet Sibierski 31. august 2006, bare to timer og 20 minutter før overgangsvinduet stengte.

Akkurat som i Manchester City, scoret Sibierski i sin Newcastle-debut. Det var i UEFA-cupen, mot Levadia Tallinn. Hans ligadebut for Newcastle kom mot West Ham den 17. september. Sibierskis første mål for Newcastle United i England, kom mot Watford i Ligacupen 7. november. Det første ligamålet scoret han mot Portsmouth 26. november i en 1-0-seier. Han scoret også i den påfølgende 3-2-seieren mot Reading.

Han har scoret tre mål på seks kamper i UEFA-cupen, og slo raskt tilbake til kritikerne som mente han ikke var god nok for Newcastle. På grunn av det har han blitt en Newcastle-favoritt.

Etter en god førstesesong i Newcastle, sa Sibierski nei til en ny kontrakt med klubben. Newcastle ønsket bare å tilby ham en ettårskontrakt, mens Sibierski ønsket seg en toårskontrakt. Derfor ble han, i likhet med blant andre Titus Bramble, sluppet fra klubben. Begge signerte for Wigan Athletic 4. juni 2007.

Sibierskis opphold i Wigan varte i to år, og i den perioden var han også på lån i Norwich City. Da kontrakten med Wigan løp ut sommeren 2009, ble ikke Sibierski tilbudt ny kontrakt og valgte derfor å legge opp. Etter å ha lagt fotballskoene på hylla, ble Sibierski fotballagent sammen med broren sin.

## Referanser


## Eksterne lenker
*
Hodeplagg

**Hodeplagg** eller **hodebekledning** er en fellesbetegnelse for alle slags hatter, luer, hodetørkler og andre klesplagg som blir båret på hodet. Hodeplagg brukes for å beskytte hodet, håret og huden mot solskinn, regn og kulde, men også som pynt eller for å markere yrkesmessig, sosial, militær eller religiøs posisjon.
Hodeplagg fins i utallige utførelser for både kvinner og menn og har spilt en viktig rolle i mote- og drakthistorien i de fleste kulturer. 

Philippi-samlingen er en samling av geistlige, religiøse og åndelige hodeplagg. 

## Se også

* Folkedrakt
* Hatt
* Hette
* Hijab
* Hjelm 
* Hodelin
* Kokoshnik
* Krone
* Kveif
* Kabuss
* Kyse
* Lue
* Mote
* Skaut 
* Slør
* Strude
* Tobladlue
* Uniform

## Eksterne lenker
* 
* Oppslagsordet «Hovedbeklædning» i ''Salmonsens konversationsleksikon'' fra 1915-1930 (på dansk)
Trip hop

**Trip hop** (også kjent som **Bristol sound**) er en sjanger innen elektronisk musikk som oppsto tidlig på 1990-tallet i Storbritannia, spesielt i Bristol. Selve begrepet Trip hop ble oppfunnet av britisk musikkpresse for å beskrive en ny trend som var på full fart opp og frem. Trip hop har gjerne innslag av breakbeats, og inneholder ofte samples fra filmer eller andre sanger. Trip hop regnes som en undersjanger av downtempo.

* Stilopprinnelse: Hiphop, downtempo, house, breakbeat, acid jazz, reggae.
* Kulturell opprinnelse: 1990-tallet i Bristol, Storbritannia
* Typiske instrumenter: Keyboard (spesielt Rhodes), turntables, samplers, brass, fløyter, diverse strengeinstrumenter.

## Artister
* Moby
* Björk
* Blockhead
* Coldcut
* DJ Shadow
* Faithless
* Folk & Røvere
* Krøyt
* The Herbaliser
* Massive Attack
* Morcheeba
* Portishead
* The Starseeds
* Red Snapper
* Röyksopp
* Tricky
* Ugress
* Zero 7
* Lana Del Rey
* Store P
Philippe Albert

**Phillippe Albert** (født 10. august 1967 i Bouillon) er en belgisk tidligere fotballspiller. Han hadde sin plass i forsvar, og spilte for Charleroi, KV Mechelen, Anderlecht, Newcastle United og Fulham i England. Han er mest kjent fra tiden i Newcastle.

## Tidlig karriere og landslag
Albert vant den belgiske Gullstøvelen i 1992 («Årets spiller»), samme året som han gikk fra Mechelen til Anderlecht. Ligamester i Belgia: 1992-93, 1993-94. Albert ble etterhvert fast på det  landslaget, og var med i både VM 1990 og VM 1994. I VM 1994 spilte han i alle Belgias 4 kamper. Han scoret mot  i åpningskampen, samt i åttendedelsfinalen mot , i en kamp Belgia tapte 3-2. Landslagskaptein for Belgia.

### Newcastle United
Fra Anderlecht til Newcastle sommeren 1994 for £2&nbsp;650&nbsp;000, da han ble kjøpt av manager Kevin Keegan. Han signerte på 27-årsdagen sin, og ble dermed tildelt trøye nr. 27. Albert ligadebuterte 21. august 1994 for Newcastle United mot Leicester City på bortebane. Han ble etterhvert en kultfigur hos Newcastle United, spesielt etter han scoret på en fantastisk lobb over Peter Schmeichel i en 5-0 seier over Manchester United høsten 1996. Albert var en venstrefotet midtstopper, men hans spill var svært offensivt. Publikum likte å spøke med at han var partner med Andy Cole på topp. Uansett var hans løp oppover banen en plattform for mange angrep for Newcastle United, og dette var mye av grunnen til at han ble så populær. Han tilpasset seg miljøet umiddelbart og alt så ut til å gå helt fint, før han ved nyttår ødela kneet og fikk sin første sesong spolert. Han var i det hele tatt svært plaget av skader i sitt tid i klubben, og fikk bare med seg 96 kamper på 5 sesonger. Da Newcastle ledet FA Premier League med 12 poeng ved halvgått løp i 1995-96 sesongen ble Albert og andre sentrale spillere skadet, noe som førte til at Manchester United klarte å ta igjen forspranget og vant serien. En knapp måned etter målet mot Schmeichel høsten 1996, scoret han Newcastle Uniteds mål nr 6&nbsp;000 mot Tottenham Hotspur. Etter veggspill med Robert Lee skrudde Albert ballen fra hjørnet av 16-meteren forbi en utrusende Ian Walker. En måned etterpå forsvant Kevin Keegan, og ble erstattet med en mer defensivt tenkende Kenny Dalglish. Ingenting forandret seg resten av sesongen og klubben endte på andreplass. I 1997-98-sesongen ble klubben nr. 13 i Premier League, mye på grunn av at toppscorer Alan Shearer var skadet store deler av sesongen (laget scoret bare 35 mål uten ham). I Champions League mot Barcelona tapte klubben (3-2). I FA-cupfinalen i 1997-98 ble det tap mot Arsenal (0-2 på Wembley). Albert ble sittende på benken hele kampen som ubenyttet reserve. Bare dager inn i 1998-99 sesongen ga Dalglish seg, og Ruud Gullit overtok ledelsen. Albert fikk bare 6 kamper under Gullit før han ble lånt bort til Fulham, der Keegan på ny hadde havnet i en managerrolle. Ved slutten av sesongen ble han solgt tilbake til sin første klubb i Belgia, Charleroi, han var da nesten 32 år gammel, men kostet likevel £600&nbsp;000.

### Karriereoversikt

## Referanser


## Eksterne lenker
*
Lasse Weeden

**Lasse Weeden** (født 1972) er en norsk bassist. Han har jobbet mye som frilansmusiker innen flere genre i ulike sammenhenger. 

Weeden har vært medlem av det norske rockebandet BigBang. De spilte inn albumet Too Much Yang i 2007, med Lasse Weeden som hovedbassist. Han forlot bandet høsten 2007 og ble erstattet av Øyvind Storli Hoel. 

Han har også spilt med blant andre Mira Craig og Terje Nordgarden.

Weeden har sammen med Thomas Lønnheim (Ralph Myerz and the Jack Herren Band) satt sammen et band til reggae-vokalisten Nico D.

På 90-tallet gjorde han flere jazz-gigs på steder som Kristiania, Rebekka West, Cosmopolite og Smuget. Han fikk spille med erfarne musikere som for eksempel hans far, Paul Weeden, Jacob Young og Christian Reim.

Han var med å starte Bushman sammen med Banjo Mosele, som ble en live–suksess, også hos Rikskonsertene. Navnet spiller på Banjo Mosele som gjenværende medlem av Bushmen Don't Surf. De spilte sørafrikansk funk/highlife/jazz med musikere fra bandet til Hugh Masakela. 

Lasse Weeden har spilt i lengre perioder i USA.
Han jobbet blant annet som session-bassist i studiomiljøet i Los Angeles.

Han har turnert og/eller jobbet med artister som ”Little” Earl Wilson, Freddy Dahl, Da Bushmen, Brothers, Paul Weeden, Daryl Barber, Karpe Diem, Nissa Nyberget, Marius Müller, Equicez, Noora Noor, Jacob Young,  Ray Phiri, Paolo Vinaccia, Bendik Hofseth, BigBang, Bjørn Vidar Solli og flere.

Han startet garden of weeden i 2004:
* Lasse Weeden: bass, vocals, noise/sampling
* Andreas Bratlie: drums, perc, beatbox
* Andre Viervol: Keys, sampling
* Bjørn Sollie: guitar, vocals
* Haakon Rasmussen: vocals, perc, bass, drums 

Lasse satte sammen bandet til R&B-artisten Mira Craig og spilte med henne i hele 2006.
Han er også medlem i bandet ALB.

Han er for tiden involvert i flere rocke-, fusion- og funk–prosjekter.

## Diskografi
### [[Bigbang]]
;Album
**[[Too Much Yang]]* (2007)
**[[Something Special &ndash; The Best of Bigbang]]* (2007)
;Singler/EP-er
**I Don't Wanna* (2007)
**Hurricane Boy/L.A. Song* (2007)

### [[Andreas Ljones]]
**[[Lupus Island]]* (2006)
### Deltar på
* Richard Nygaard: *[[The Book of Vast Ideas]]* (2004)
* Eivind Sander: *[[Mellom fjord og fjell]]* (2004)
* Mira Craig: *[[Tribal Dreams]]* (2007)
* Nordgarden: *[[The Path of Love]]* (2008)
* Mira Craig: *[[Ghetto Fairytale]]* (2009)
* Heilo: *[[Norsk brygg]]* (2010)

## Eksterne lenker
* Andreas Ljones Band
* Lasse Weedens MySpace side
Sjargong

**Sjargong**, **jargon** eller **jargong** (fra fransk *jargon*) er en spesiell uttrykksmåte mellom personer innen et fagfelt eller en egen gruppe, som er vanskelig forståelig for utenforstående. Som regel er språket avledet av faguttrykk innen fagfeltet (f.eks. nerder – nerdespråk) eller særuttrykk innen menneskegrupper som rusmiddelbrukere, jegere, religiøse sekter eller andre grupper med felles interesser.

## Synonym
«Stammespråk» er en trope for «sjargong», som kan tolkes lett nedsettende.

## Se også
* Slang
* Terminologi

## Eksterne lenker
*
Mistral

**Mistral** er et vindfenomen i Golfe du Lion (Løvebukta) i Middelhavet om vinteren og våren. Den skaper en kald og kraftig nordvestlig vind langs kysten fra Marseille til Toulon i Sør-Frankrike, og på øya Sardinia. 

Den er et eksempel på en katabatisk vind, som kommer av at luften blir avkjølt over fjell på grunn av et høytrykk eller varmeutstråling. Luften over Massif Central, det sentrale platået i Frankrike, og Alpene kjøles ned, og blir tyngre enn den omkringliggende luften. Dette fører til at luft strømmer ned Rhônedalen og ut mot kysten. 

Marseille merker denne vinden omtrent halvparten av dagene i løpet av et år. Vinden kan også påvirke været i Nord-Afrika, på Sicilia, på Malta og i store områder av det vestlige Middelhavet, særlig når det har vært et lavtrykk over Genovabukten. 

Navnet mistral blir også brukt om en nord til nordvestlig vind i Adriaterhavet, som også har sitt opphav i Alpene, men som også kan komme fra Dinarafjellet i Kroatia.
Pavel Srníček

**Pavel Srníček** (født 10. mars 1968 i Ostrava, død 29. desember 2015 samme sted) var en tsjekkisk fotballspiller som spilte for Premier League-laget Newcastle United. Han var målvakt.

Srníček ble hentet til Newcastle United i 1991, fra Baník Ostrava, og etablerte seg som førstemålvakt to år senere. Shaka Hislop gav ham senere konkurranse om plassen, men en skade hos Hislop førte til at Srníček beholdt plassen sin.

I 1997 hentet Newcastle Shay Given, og Srníček spilte bare én kamp for klubben den sesongen. Srníček returnerte til sin tidligere klubb, før han kom tilbake til Premier League. Sheffield Wednesday sikret seg hans tjenester. Han hadde noe suksess med laget, men ble løst fra klubben i 2000.

Etter det har han vært innom Brescia, Portsmouth, West Ham og Beira-Mar.

Han er den eneste målvakten noensinne som har oppnådd 10/10 på børsen til The Sun, selv om han var på det tapende laget mot Liverpool i 1996/97-sesongen.

Srníček gjorde comeback i Newcastle, grunnet en skade på Shay Given. I utgangspunktet skulle avtalen strekke seg til slutten av desember 2006, men den 23. desember (samme dag som han fikk sin første kamp i Newcastle siden tilbakekomsten) ble kontrakten forlenget slik at den går ut etter 2006/07-sesongen.

Srníčeks kontrakt ble ikke fornyet etter at sesongen var ferdigspilt, og han måtte følgelig forlate klubben.

## Referanser


## Eksterne lenker
*
Warrior (fribryter)

**Warrior** (født **Bryan Barry James Hellwig**; 1959–2014), kjent som **The Ultimate Warrior**, var en amerikansk fribryter. Han skiftet navn til **Warrior** i 1993.

## Karriere
### Tidlig wrestlingkarriere
Warrior startet sin karriere i «Powerteam USA», en gruppe av fire kroppsbyggere satt sammen av Red Bastien og Rick Bassman. Etter dette fortsatte to av gruppens medlemmer, Warrior og Steve Borden (senere Sting i WCW) som et tag team kalt The Blade Runners.

### Karriere i WWF/WWE og WCW
The Ultimate Warrior fikk sitt gjennombrudd i World Wrestling Federation (WWF, senere WWE) i 1987. Han ble raskt kjent for korte såkalte «squashkamper» hvor han ble fremstilt som uovervinnelig. I 1988 vant han Intercontinental Championship ved å beseire Honky Tonk Man på SummerSlam etter en rask kamp.

Warrior ble en av forbundets mest populære profiler og ble sett på som en mulig arvtaker etter Hulk Hogan. I 1990 møtte han Hogan i en sjelden «face vs. face»-kamp under WrestleMania VI i Toronto, der han vant WWF-tittelen. Han mistet denne til Sgt. Slaughter under Royal Rumble i 1991 og forlot deretter WWF etter uenigheter med eier Vince McMahon.

Warrior vendte tilbake i 1992 og dannet tag-teamet Ultimate Maniacs med Randy Savage. De skulle møte Ric Flair og Razor Ramon på Survivor Series, men Warrior trakk seg fra forbundet kort tid før arrangementet, igjen grunnet konflikter med ledelsen.

Et tredje WWF-opphold fulgte i 1996, inkludert en seier over Hunter Hearst Helmsley på WrestleMania 12, men ble kortvarig. I 1998 hadde han en kort stint i WCW med blant annet en kamp mot Hogan under Halloween Havoc, før han trakk seg fra wrestling på ubestemt tid.

## Referanser


## Eksterne lenker
* 
*
Endecatomidae

* *[[Endecatomus]]*

**Endecatomidae** er en liten familie av biller. De blir av og til regnet som en underfamilie av hettebiller (Bostrichidae). Veldig lite synes å være kjent om disse billene. Én art finnes i Mellom-Europa.

## Utseende
(Basert på *Endecatomus lanatus*. Enkelte trekk kan kanskje ikke gjelde for de andre artene). Sylindriske, blanke biller. **Hodet** er fremstrakt, ganske bredt, med ovale fasettøyne. Antennene er omtrent så lange som hodet er bredt, 11-leddede, med en tre-leddet kølle. **Brystskjoldet** (pronotum) er omtrent halvsirkelformet sett ovenfra, grovt rynkete punktert, med lange, lyse hår som danner et hvirvelmønster. **Dekkvingene** er parallellsidige, omtrent rektangulære sett ovenfra, overflaten er blank og glatt. De er dekket av små knøler som danner et grovt nettmønster. Knølene bærer lange, lyse, krøllete hår. **Beina** er korte og slanke, føttene er 5-leddete, det ytterste leddet er omtrent så langt som de fire innerste til sammen.

## Levevis
Ingenting synes å være kjent om biologien til disse billene. Siden mange av de nærtstående gruppene er treborende er det sannsynlig at endecatomidene også er det.

## Systematisk inndeling

* Ordenen biller, Coleoptera
** Underordenen Polyphaga
*** Infraordenen Bostrichiformia
**** Overfamilien Bore- og hettebiller, Bostrichoidea
***** Familien Endecatomidae LeConte, 1861 (ev. underfamilie av Hettebiller, Bostrichidae)
****** Slekten *[[Endecatomus]]* Mellié, 1847
******* *Endecatomus dorsalis* Mellié, 1848  – Øst-Asia
******* *Endecatomus lanatus* Lesne   – Øst-Asia: Russland
******* *Endecatomus reticulatus* (Herbst, 1793)  – Mellom-Europa
******* *Endecatomus rugosus* (Randall, 1838)  – Nord-Amerika

## Kilder
Endecatomidae, i *Glosario de Insectos de Argentina y el mundo* (Tekst på spansk, med bilde av *Endecatomus*): http://axxon.com.ar/mus/glos/g-endecatomidae.htm
## Eksterne lenker
*
Dinamo

:*For andre betydninger, se [[Dynamo]].*

**Dinamo** er et norsk kommunikasjonsbyrå, som holder til i Storgata 2 i Oslo. Selskapet ble grunnlagt av Knut Harlem, Ottar Samuelsen, Ingebrigt Steen Jensen, Bjarne Wollmann og Jan Økern i 1996. 

Dinamo er et av Norges mest kjente kommunikasjonshus og har siden 1997 markert seg som et tverrfaglig byrå med flere av Norges ledende virksomheter og organisasjoner på kundelisten. 

I dag (2017) består Dinamo av rundt 60 ansatte med spisskompetanse innen reklame, design, PR, strategisk rådgivning, redaksjonelle og digitale tjenester. 

Dinamo har gjennom årene vunnet gull i en rekke kreative konkurranser som Gullblyanten, Merket for god Design, Visuelt og markert seg i flere byråundersøkelser, blant annet som nominert i Årets Byrå 2016 (i regi av dagens Næringsliv) og på topplisten i Byråprofil 2016 (i regi av TNS Gallup og Kampanje).

Frem til 2014 var også TV-produksjonsselskapet Eyeworks Dinamo et datterselskap. Selskapet het opprinnelig Dinamo Story men byttet navn til Eyeworks Dinamo da Dinamo inngikk samarbeid med nederlandske Eyeworks i 2010. I 2014 kjøpte Warner Bros. Eyeworks, og Eyeworks Dinamo ble en del av Warner Bros. International Television Production. Under navnet Dinamo Story produserte selskapet blant annet *[[Eldrebølgen]]* (2002), *[[Lyden av lørdag]]* (2007) og *[[Landeplage (TV-serie)|Landeplage]]* (2007) for NRK.

## Priser
*Gull for beste integrerte kampanje under Eurobest (TV-aksjonen 2006 (Leger Uten Grenser))
*Beste underholdningsprogram på Gullruten 2008 (programmet *Landeplage*) 
*Årets holdningskampanje på Gullkorn i 2007 (skrittkampanjen til Landsforeningen for hjerte- og lungesyke (LHL))
*Åpen klasse på Gullkorn i 2007 (TV-aksjonen 2006 (Leger Uten Grenser))
*Årets holdningskampanje i 2009 (fartskampanjen fra Statens vegvesen)

## Referanser


## Eksterne lenker
*
Johann Passler

**Johann Passler** (født 1961) er en tidligere italiensk skiskytter.

Høydepunktet i Passlers karriere kom i 1988, da han tok to bronsemedaljer i OL i Calgary, på 20&nbsp;km individuelt og på stafetten. Samme år endte han på tredjeplass sammenlagt i verdenscupen.

Passler har også én individuell medalje og tre stafettmedaljer fra verdensmesterskap:
* VM 1985 – bronse på sprinten (10&nbsp;km)
* VM 1986 – bronse på stafetten
* VM 1990 – gull på stafetten (sammen med Wilfried Pallhuber, Pieralberto Carrara og Andreas Zingerle)
* VM 1993 – gull på stafetten (samme lag som i 1990)

## Referanser


## Eksterne lenker
*
Yngve Andersen

**Yngve Andersen** (født 1985) er en rockemusiker/låtskriver/produsent fra Bergen. 

## Biografi
Yngve Andersen er låtskriver, produsent og multimusiker for hardcorebandene Jeroan Drive og Girl Army, punkbandet Blood Command, samt duopunk-banden Hot Nuns.
Andersen har også sitt eget bergensbaserte plateselskap; Loyal Blood Records

## Diskografi

## Referanser